CELEX: 32009R0349
Language: mt
Date: 2009-04-24 00:00:00
Title: Regolament tal-Kummissjoni (KE) Nru 349/2009 tal- 24 ta' April 2009 rigward il-klassifikazzjoni ta’ ċerti oġġetti fin-Nomenklatura Magħquda

28.4.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 106/5
               
            REGOLAMENT TAL-KUMMISSJONI (KE) Nru 349/2009
      tal-24 ta' April 2009
      rigward il-klassifikazzjoni ta’ ċerti oġġetti fin-Nomenklatura Magħquda
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KEE) Nru 2658/87, tat-23 ta' Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b'mod partikolari l-Artikolu 9(1)(a) tiegħu,
      Billi:
      
                  (1)
               
               
                  Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, jeħtieġ li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness għal dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet Komunitarji speċifiċi, bil-għan tal-applikazzjoni ta’ tariffi u miżuri oħra relatati ma’ kummerċ tal-oġġetti.
               
            
                  (3)
               
               
                  Skont dawk ir-regoli ġenerali, il-merkanizja msemmija fil-kolonna 1 tat-tabella li tinsab fl-Anness għandha tkun ikklassifikata taħt il-kodiċi NM indikat fil-kolonna 2, għar-raġunijiet imsemmija fil-kolonna 3 ta' dik it-tabella.
               
            
                  (4)
               
               
                  Huwa xieraq li jkun hemm dispożizzjoni li tagħrif tariffarju li jorbot u li jkun inħareġ mill-awtoritajiet doganali tal-Istati Membri rigward il-klassifika tal-oġġetti fin-Nomenklatura Magħquda imma li ma jkunx konformi ma' dan ir-Regolament jista’ jkompli jiġi invokat mid-detentur għal perjodu ta' tliet xhur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (2).
               
            
                  (5)
               
               
                  Il-miżuri pprovduti f'dan ir-Regolament huma f'konformità mal-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      L-oġġetti deskritti fil-kolonna 1 tat-tabella li tinsab fl-Anness għandhom ikunu kklassifikati fin-Nomenklatura Magħquda taħt il-kodiċi tan-NM indikat fil-kolonna 2 ta' dik it-tabella.
      Artikolu 2
      Informazzjoni tariffarja li torbot, maħruġa mill-awtoritajiet doganali tal-Istati Membri, li mhijiex skont dan ir-Regolament, tista’ tibqa’ tkun invokata għal perjodu ta' tliet xhur skont l-Artikolu 12(6) tar-Regolament (KEE) Nru 2913/92.
      Artikolu 3
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, 24 ta’ April 2009.
         
            
               Għall-Kummissjoni
            
            László KOVÁCS
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1.
      
         (2)  ĠU L 302, 19.10.1992, p. 1.
      
         ANNESS
         
                     Deskrizzjoni tal-oġġetti
                  
                  
                     Klassifikazzjoni
                     (Kodiċi tan-NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Prodott fil-forma ta' trab li jikkonsisti minn (% bil-piż):
                     
                                    
                                                —
                                             
                                             
                                                Aċidu L-askorbiku (vitamina Ċ)
                                             
                                          
                                 
                                    97 
                                 
                              
                                    
                                                —
                                             
                                             
                                                Idrossipropilmetilċelluloża
                                             
                                          
                                 
                                    3 
                                 
                              Iż-żieda tal-idrossipropilmetilċelluloża mhijiex meħtieġa għall-ippreservar jew it-trasport tal-vitamina Ċ.
                     Il-prodott huwa adattat għal użu speċifiku (il-manifattura ta' pilloli tal-vitamini) pjuttost milli għal użu ġenerali.
                  
                  
                     2106 90 92 
                  
                  
                     Il-klassifikazzjoni hija determinata mir-Regoli Ġenerali 1 u 6 għall-interpretazzjoni tan-Nomenklatura Magħquda u mill-kodiċijiet NM 2106 , 2106 90  u 2106 90 92 .
                     Iż-żieda tal-idrossipropilmetilċelluloża (aġent ta' kisi u antikoagulanti) ibiddel in-natura tal-prodott tal-vitamina Ċ u jagħmel il-prodott teknikament adattat għall-manifattura ta' pilloli tal-vitamini.
                     Ara wkoll in-Noti ta' Spjegazzjoni tas-SA għat-tielet paragrafu tal-intestatura 2936 .
                     Il-prodott mhuwiex maħsub għal użu terapewtiku jew profilattiku, fi ħdan it-tifsira tal-Kapitlu 30.